Et stort byggeprojekt på Slagterigrunden i Hadsund kan være på vej. Medlemmerne af Teknik og Miljø i Mariagerfjord Kommune mødes ekstraordinært fredag morgen for at besigtige grunden, hvor der er et ønske om at oprette et privat byggeprojekt. Byggeprojektet indeholder to dagligvarebutikker, op til 70 etageboliger og mulighed for et tankanlæg. Projektet vil betyde, at alle eksisterende bygninger og anlæg i området skal rives ned. Den nuværende kommuneplanramme tillader kun et byggeri på op til tre etager. Projektet vil derfor kræve ny lokalplan og kommuneplantillæg, der tillader byggeri i op til 5 etager. Der har været afholdt en foroffentlighedsfase og et borgermøde og det har medført 13 skriftlige bemærkninger.
Politikerne mødes ekstraordinært fredag morgen for at besigtige slagterigrunden i Hadsund. Et stort byggeprojekt kan være på vej.